Boeing 787 - Wikipedia

# Boeing 787

### Dari Wikipedia Bahasa Melayu, ensiklopedia bebas.

Boeing 787-8 Northwest Airlines

Boeing 787 atau Dreamliner adalah sebuah pesawat bersaiz sederhana dan sedang dalam pembinaan. Mengikut Boeing Commercial Airplanes, pesawat ini dijadualkan untuk berada dalam perkhidmatan pada tahun 2008. Pesawat ini akan membawa 200 ke 350 orang penumpang dan lebih efisien.

## [Sunting] Latar belakang

Apabila penjualan 767 dan 747-400 semakin merosot kerana kemunculan A330 dan A340, maka Boeing terpaksa mempertimbangkan sebuah model baru untuk menggantikannya. Pada mulanya, Boeing mengemukakan 2 projek untuk pesawat penggantian itu iaitu Boeing Sonic Cruiser dan 747X. Walaubagaimanapun, peristiwa 11 September dan kenaikan harga petroleum memaksa Boeing membatalkan kedua-dua projek ini dan menggantikannya dengan projek 7E7. E bermaksud eight (lapan). Angka lapan kemudiannya digunakan menjadikan namanya 787 keran angka ini dianggap bertuah oleh kaum cina.

## [Sunting] Pelancaran

Pada 26 April 2004, All Nippon Airways (ANA) dari Jepun menjadi pelanggan pertama 787 dengan tempahan senayk 50 buah pesawat. Penghantaran pertamanya pula adalah pada permulaan 2008. Tempahan ini bernilai 6 billion Dollar Amerika Syarikat.

Air New Zealand (ANZ) pula merupakan pelanggan kedua 787 dengan tempahan sebnyak 2 buah pesawat dan pilihan sebanyak 16 buah. ANZ merupakan penerbangan pertama mengumumkan penjana kuasa untuk pesawat mereka ini iaitu Trent.

Blue Panorama dari Itali dan {{FIrst Choice Airways]] dari United Kingdom menyusul kemudian dan tempahan mereka masing-masing ialah empat dan enam buah pesawat. Primaris Airlines merupakan penerbangan pertama [{Amerika Syarikat]] yang membuat tempahan untuk 787 iaitu pada 21 Oktober 2004. Pada 22 Disember 2004, Japan Airlines mengumumkan penempahan mereka iaitu sebanyak 30 buah dan pilihan sebanyak 20 buah.

Vietnam Airlines menyusul kemudiannya menjadikan ia penerbangan ke lapan yang membuat tempahan dan tempahannya sebanyak empat buah pesawat 787. China Aviation Supplies Import & Export Corporation pula menempah 60 buah 787 untuk dibahagikan sesama enam penerbangan China seiriang dengan menjelangnya Olimpik 2008 di Beijing

Pada 26 April 2005, Air India membuat tempahan sebanyak 27 buah 787 tetapi tempahan ini sedang menunggu kelulusan kerajaan India.

## [Sunting] Tempahan

Penerbangan | Tahun Mula Operasi | Jenis | Enjin | Nota
--- | --- | --- | --- | ---
787-3 | 787-8 | 787-9 | 787-10†† | Akan Diumumkan | Opsyen | Hak Membeli | GE | RR
Aeroflot | 2014 |  |  |  |  | 22 |  |  |  |  |
Aeroméxico | 2011 |  | 2 |  |  |  |  |  |  |  | Akan menyewa lagi 3 buah daripada ILFC
Air Canada | 2010 |  | 37 |  |  |  | 23 |  |  |  |
Air China | 2008 |  | 15 |  |  |  |  |  |  |  |
Air India | 2008 |  | 27 |  |  |  |  |  |  |  |
Air New Zealand | 2011 |  |  | 8 |  |  | 12 |  |  |  | Pelanggan pelancaran 787
Air Pacific | 2011 |  |  | 5 |  |  |  | 3 |  |  |
ALAFCO (Syarikat Pemajakan) | 2010 |  | 12 |  |  |  |  |  |  |  |
All Nippon Airways | 2008 | 30 | 20 |  |  |  | 50 |  |  |  | Pelanggan pelancaran 787 [1]
Arik Air | 2014 |  |  | 3 |  |  |  |  |  |  |
Arkia Israel Airlines | 2012 |  |  | 2 |  |  | 2 |  |  |  |
Avianca | 2010 |  | 10 |  |  |  |  | 10 |  |  |
Aviation Capital Group |  |  | 5 |  |  |  |  |  |  |  |
Azerbaijan Airlines | 2010 |  | 3 |  |  |  |  |  |  |  |
Boeing Business Jet |  |  | 2 | 4 |  |  |  |  | 1 | 1 |
CASGC | 2008 |  | 3*** |  |  |  |  |  |  |  |
China Eastern Airlines | 2008 |  | 15 |  |  |  |  |  |  |  |
China Southern Airlines | 2008 |  | 10 |  |  |  |  |  |  |  |
CIT Aerospace (Syarikat Pemajakan) | 2012 |  | 5 |  |  |  |  |  | 3 |  |
Continental Airlines | 2009 |  | 8 | 17 |  |  |  |  |  |  |
Ethiopian Airlines | 2008 |  | 8 | 2 |  |  |  |  |  |  |
First Choice Airways | 2009 |  | 12 |  |  |  |  |  |  |  |
Garuda Indonesia | 2011 |  | 10 |  |  |  |  |  |  |  |
Hainan Airlines | 2008 |  | 8 |  |  |  |  |  |  |  |
Hong Kong Airlines | 2008 |  |  |  |  | 10 |  |  |  |  |
Icelandair | 2010 |  | 4 |  |  |  |  | 3 |  |  |
ILFC (Syarikat Pemajakan) Air Seychelles (2) Aeroméxico (3) Flyglobespan (2) Royal Jordanian (2) | 2010 |  | 22 |  |  |  | 2 |  | Akan Diumumkan | Akan Diumumkan |
Japan Airlines | 2008 | 13 | 22 |  |  |  | 15 |  |  |  |
Jet Airways | 2011 |  | 10 |  |  |  |  |  |  |  |
Kenya Airways | 2010 |  | 9 |  |  |  | 4 |  |  |  |
Korean Air | 2010 |  | 10 |  |  |  | 10 |  |  |  |
LCAL (Syarikat Pemajakan) | 2009 |  | 6 | 9 |  |  |  |  |  | 9 |
LOT Polish Airlines | 2008 |  | 8 |  |  |  | 1 | 5 |  |  |
Monarch Airlines | 2010 |  | 6 |  |  |  |  | 4 |  |  |
Northwest Airlines | 2008 |  | 18 |  |  |  | 50 |  |  |  |
Pegasus Aviation Finance (Syarikat Pemajakan) Blue Panorama (4) | 2009 |  | 6 |  |  |  |  |  |  |  |
PrivatAir (BBJ) |  |  | 1 |  |  |  |  |  |  |  |
Qantas | 2008 |  | 15 | 30 |  |  | 20 | 50 |  |  |
Royal Air Maroc | 2008 |  | 4 |  |  |  | 1 |  |  |  |
Royal Jordanian Airlines | 2010 |  | 2 |  |  |  | 2 |  |  |  | Akan menyewa lagi 2 buah 787 daripada ILFC
S7 Airlines | 2014 |  | 15 |  |  |  |  | 10 |  |  |
Shanghai Airlines | 2008 |  | 9 |  |  |  |  |  |  |  |
Singapore Airlines | 2011 |  |  | 20 |  |  |  | 20 |  |  |
Travel Service |  |  | 1 |  |  |  |  | 1 |  |  |
TUI Group | 2010 |  | 11 |  |  |  |  |  |  |  |
Vietnam Airlines | 2010 |  | 4 |  |  |  | 11 |  |  |  |
Virgin Atlantic Airways | 2011 |  |  | 15 |  |  | 8 | 20 |  |  |
Pelanggan Tidak Dikenal Pasti |  |  | 44 |  |  |  |  |  | 2 |  |
Jumlah | 43 | 439 | 115 |  | 32 | 211 | 126 | 275 | 125
Jumlah Keseluruhan | 629 (584 muktamad, 45*** masih menunggu) | 337

*** Xiamen Airlines membatalkan tampahan 3 3 787-8 kerana menempah 737NG. Boeing mengumumkan bahawa China (CASGC) akan mencari pelanggan China baru untuk 787.
†† Boeing belum merasmikan pelancaran 787-10.

## [Sunting] Variasi

Terdapat tiga variasi Boeing 787 dan ketiga-tiga pembinaannya dilancarkanpada tahun 2004. 787-8 akan memasuki operasi pada tahun 2008. 787-3 pula akan memulakan perkhidmatan pada tahun 2010. Terakhir ialah Boeing 787-9 yang akan beroperasi juga pada tahun 2010.

### [Sunting] 787-3

Pesawat ini akan memuatkan 223 tempat duduk penumpang untuk konfigurasi tiga kelas, atau 296 tempat duduk penumpang untuk konfigurasi dua kelas. 787-3 direka bertujuan untuk mempunyai kepadatan penumpang yang tinggi dan berjulat pendek iaitu antara 4,650 ke 5,650 km (2,500 hingga 3,050 batu nautika). Direka untuk menyaingi Airbus A300 dan menggantikan Boeing 757-300, Boeing 767-200 dan Boeing 767-300, ianya dijangka akan memasuki perkhidmatan pada tahun 2010. Had julat model ini disebabkan oleh berat lepas naiknya yang rendah (163,290 kg atau 360,000 lb) dan bukan kapasiti bahan bakarnya. Buat masa ini, 787-3 mempunyai kapasiti bahan bakar yang sama dengan 787-8. Julat selalunya bergantung kepada berat bahan bakar sesuatu pesawat itu. Disebabkan 787-3 mempunyai Berat Lepas Naik yang rendah, maka, untuk penerbangan 787-3 yang mempunyai muatan yang penuh (penumpang dan kargo), berat bahan bakar terpaksa dikurangkan dan ini membataskan julat 787-3. Namun begitu, ini satu kelebihan untuk penerbangan berkepadatan tinggi berjulat pendek terutamanya untuk penerbangan-penerbangan melintasi lautan seperti Tokyo ke Shanghai atau Osaka ke Seoul. Kebanyakan lapangan terbang menetapkan bayaran pendaratan melalui berat pesawat itu. Oleh itu, pesawat yang mempunyai berat lepas naik yang rendah akan dikenakan bayaran yang rendah.

Bentuk sayap 787-3akan berbeza dengan variasi-variasi lain. Ianya akan menggunakan sayap lawi daripada hujung sayap bercakar. Ini akan mengurangkan rentang sayap dan juga berat pesawat. Sayapnya akan sama dengan varis lain kecuali aileron terhujungnya yang mempunyai panjang 13 kaki.[1] Oleh kerana beratnya dikurangkan, sayap lawi bisa memberikan tahap efisien yang lebih baik untuk penerbangan jarak dekat daripada rekaan hujung sayap bercakar. Malahan, 787-3 yang mempunyai berat lepas naik yang rendah tidak memerlukan daya angkat yang tinggi berbanding dengan siri 800. Ini kerana daya angkat yang berlebihan akan merendahkan tahap efisien sesuatu pesawat. Rentang sayap 26 kaki membolehkan 787-3 menggunakan parkir pesawat bersaiz sederhana.

Tiga puluh tahun dahulu, adalah suatu kebiasaan untuk terbang dari New York ke London dengan menggunakan Boeing 747. Setiap hari, terdapat empat ke lima penerbangan dalam laluan ini. Pembatalan kawal setia oleh kerajaan membolehkan lebih penerbangan memasuki sektor ini. Akhirnya, terjadilah kapasiti lebihan dan menyebakan syarikat penerbangan menukar ke pesawat yang lebih kecil. Kini terdapat 47 penerbangan sehari untuk laluan ini dan syarikat penerbangan menggunakan Boeing 737 atau Airbus A320. Sesetengahnya pula mengubahsuai Boeing 757 dan Boeing 767. Saingan ini menyebabkan kesesakan dan meningkatkan pencemaran udara. Fenomena yang sama turut terjadi di Asia, Eropah dan Amerika Selatan. Pertumbuhan persetujuan ruang udara bebas menyebabkan pertumbuhan penerbangan-penerbangan baru terutamanya di negara-negara seperti Brazil, India, China dan diseluruh Eropah. Kemunculan syarikat-syarikat baru ini memberi tekanan dalam kapasiti penerbangan di laluan-laluan utama dan menggalakkan penggunaan pesawat-pesawat kecil di antara bandar-bandar besar. Boeing yakin bahawa pertumbuhan ini terlalu pantas dan laluan antara bandar-bandar besar berdekatan di masa hadapan akan distabilkan oleh Boeing 787-3. Malahan, untuk syarikat-syarikat penerbangan tradisional, Boeing 787-3 membolehkan mereka bersaing dengan syarikat penerbangan tambang rendah kerana kapasitinya dua kali ganda daripada pesawat yang sekelas dan kos operasinya kurang daripada setengah.

### [Sunting] 787-8

Dianggap sebagai "model asas" Boeing 787, variasi ini serupa dengan 787-3 tetapi mempunyai sayap yang lebih panjang dengan hujung sayap bercakar bertujuan meningkatkan tahap efisien untuk penerbangan jarak jauh.[1] Pesawat ini berjulat antara 14,200 ke 15,200 km atau 7,650 ke 8,200 batu nautika. Kapasiti Boeing 787-8 ialah 223 penumpang untuk konfigurasi tiga kelas. Model ini adalah model pertama memasuki perkhidmatan iaitu pada tahun 2008. Boeing menjangkakan ianya akan menggantikan Boeing 767.

### [Sunting] 787-9

Boeing 787-9 adalah variasi yang "diregangkan". Berkapasiti 263 penumpang, ianya mampu terbang sejauh 14,800 hingga 15,750 km atau 8,000 hingga 8,500 batu nautika dan dijangka mula beroperasi pada tahun 2010.[2] Model ini direka untuk bersaing dengan Airbus A330-200 dan Airbus A340-200 dan menggantikan Boeing 767-400ER. Pesawat ini mirip dengan model 787-8 kecuali ianya mempunyai struktur yang lebih kukuh, fiuslajnya dipanjangkan dan kapasiti bahan bakarnya lebih tinggi. Pada mulanya, jenis ini mempunyai kapasiti bahan bakar yang sama dengan variasi-variasi lain, tetapi atas permintaan syarikat-syarikat penerbangan, rekaannya diubah supaya kapasiti bahan bakar ditingkatkan. Boeing 787-9 berjulat lebih tinggi daripada 787-3 dan -8 dan juga mempunyai berat lepas naik yang lebih tinggi. Laluan antara New York ke Manila tanpa henti bisa dioperasikan menggunakan pesawat ini dan juga kos seorang penumpang untuk satu batu penerbangan adalah terendah berbanding variasi-variasi lain.

## [Sunting] Spesifikasi

| 787-3 | 787-8 | 787-9 | 767-300 (perbandingan) | 767-400 (perbandingan)
--- | --- | --- | --- | --- | ---
Panjang: | 55.5 m | 55.5 m | 62 | 55.0 m | 61.4 m
Tinggi: | 16.5 m | 16.5 m | 16.5 m | 15.9 m | 16.8 m
Rentang sayap: | 51.6 m | 58.8 m | 60.0 m | 47.6 m | 51.9 m
Diameter: | 5.75 m | 5.75 m | 5.75 m | 4.50 m | 4.50 m
Berat maksimum untuk terbang naik: | 163,500 kg | 216,500 kg | 226,800 kg | 156,500 kg | 204,120 kg
Tempat duduk: | 296 dua kelas | 223 tiga kelas | 259 tiga kelas | 218 tiga kelas | 245 tiga kelas
Kargo: | 16 tan | 16 tan | 16 tan | 10 tan |
Enjin: | GE GENX or Rolls-Royce Trent 1000 | GE GENX or Rolls-Royce Trent 1000 | GE GENX or Rolls-Royce Trent 1000 | GE CF6-80C2 or Pratt & Whitney PW4062 | GE CF6-80C2
Laju terbang: | 0.85 Mach | 0.85 Mach | 0.85 Mach | 0.80 Mach | 0.80 Mach
Julat: | 6,500 km | 15,700 km | 15,400 km | 7,400 km | 10,454 km
Lelangit khidmat: | 13,000 m | 13,000 m | 13,000 m | 13,000 m | 13,000 m
EIS: | 2008 | 2008 | 2010 | 1986 | 2000

## [Sunting] Rujukan

1. ↑ 1.0 1.1 "The Boeing 787 Dreamliner: More Than Just an Airplane." Nielson, D. Boeing. May 17, 2005.
2. ↑ "Aerospace Notebook: New 787 is taking off." Wallace, J. Seattle Post-Intelligencer. April 27, 2005.

Komponen Berkaitan
Perkembangan terkini |
Pesawat udara setara | Boeing 767 - Airbus A330 - Airbus A350 -
Siri Diberi | 707 - 717 - 727 - 737 - 747 - 757 - 767 - 777 - 787
Daftar berkait | Daftar syarikat penerbangan - Daftar pesawat awam

## [Sunting] Pautan luar

Wikimedia Commons mempunyai media mengenai:
Boeing 787

- Fakta 787 (dari BCA)
- Senarai pelanggan (BCA)
- Gambar Boeing 787 (BCA)
- Info Boeing 787
- Info ANA
- 787 dan WTO

Diperolehi daripada "http://ms.wikipedia.org../../../b/o/e/Boeing_787.html"

Kategori: Pengangkutan | Pengangkutan Udara | Teknologi | Aeroangkasa | Kapal terbang penumpang

##### Views

- Rencana
- Perbincangan
- Semakan terkini

##### perhubungan

- Tentang Wikipedia
- Masyarakat
- Muat naik pintar
- Hubungi kami
- Menderma
- Bantuan

##### Cari

##### Bahasa lain

- Български
- Bosanski
- Dansk
- Deutsch
- English
- Esperanto
- Español
- Eesti
- Suomi
- Français
- Galego
- עברית
- Hrvatski
- Magyar
- Bahasa Indonesia
- Ido
- Italiano
- 日本語
- 한국어
- Nederlands
- ‪Norsk (bokmål)‬
- Polski
- Português
- Română
- Русский
- Srpskohrvatski / Српскохрватски
- Slovenčina
- Српски / Srpski
- Svenska
- ไทย
- Türkçe
- Tiếng Việt
- 中文